open-index/open-wikipedia-markdown huggingface dataset:
بیرونی قرضہ

**بیرونی قرضہ** (external debt یا foreign debt) سے مراد وہ قرضے ہیں جو کسی ملک نے کسی بین الاقوامی ادارہ کسی بیرونی بنک (یا بنکوں) یا دوسرے ملک یا ممالک سے لیے ہوں۔ سادہ الفاظ میں وہ قرضے جو کسی ملک نے ملک کے باہر سے لیے ہوں اسے بیرونی قرضہ کہتے ہیں۔ قرض دینے والوں میں بین الاقوامی مالیاتی فنڈ (IMF)، عالمی بنک ( The World Bank ) اور کچھ امیر ممالک شامل ہیں۔ عموماً سمجھا جاتا ہے کہ غریب ممالک نے زیادہ قرض لے رکھے ہیں مگر یہ بات درست نہیں۔ بین الاقوامی اداروں کا زیادہ استعمال وہ ممالک کر رہے ہیں جن کا ان اداروں پر زیادہ اختیار ہے۔ مثلاً عام لوگوں کے لیے یہ بات حیران کن ہوگی کہ امریکہ نے دنیا کے تمام ممالک سے زیادہ بیرونی قرضے لے رکھے ہیں اور دوسرے نمبر پر برطانیہ ہے۔

بیرونی قرضوں کا شمار عموماً امریکی ڈالر میں کیا جاتا ہے۔ امریکہ کے بیرونی قرضے جون 2006 میں 10,040,000 ملین ڈالر کے برابر تھے (یعنی 10,040,000,000,000$) اور امریکا قرض لینے والے ممالک کی فہرست میں پہلے نمبر پر تھا۔ اس کے مقابلے میں جون 2006 میں پاکستان کے قرضے 42,380 ملین ڈالر تھے (یعنی 42,380,000,000 $) اور پاکستان اس فہرست میں 45 ویں نمبر پر تھا۔ اصل بات یہ ہے کہ کوئی ملک اپنی چادر کے حساب سے پاؤں پھیلاتا ہے یا نہیں۔ اسے ایسے دیکھا جاتا ہے کہ کسی ملک نے اپنی خام ملکی پیداوار (GDP) کے مقابلے میں کتنے فی صد قرض لے رکھا ہے۔ غریب ممالک کی خام ملکی پیداوار چونکہ بہت کم ہے اس لیے انھیں قرض واپس کرنے میں مشکلات ہیں۔ مگر یہ بات قابلِ غور ہے کہ بین الاقوامی ادارے غریب ممالک کو جس طرح مجبور کرتے ہیں اس طرح امریکہ جیسے ممالک کو نہیں کر سکتے۔ قرض حاصل کرنے کے شرائط بھی غریب ممالک پر لگتی ہیں جبکہ امیر ممالک اس سے مستثنیٰ ہوتے ہیں۔

نیچے ممالک کی فہرست اس کے بیرونی قرضہ کے حساب سے دی جا رہی ہے۔



## حوالہ جات

زمرہ:اقتصادی اشارے
زمرہ:بین الاقوامی معاشیات
زمرہ:کلیاتی معاشیات
زمرہ:مالیات
زمرہ:مالیاتی معاشیات
زمرہ:واجب الادا
سفر طائف

قریش مکہ کی جانب سے اسلام کی دعوت کو ٹھکرانے اور اس کی راہ میں رکاوٹیں حائل کرنے کے بعد پیغمبر آخر الزماں حضرت محمد نے مکہ کے علاوہ دیگر مقامات میں دعوت دین حق پھیلانے پر غور کیا اور اس مقصد کے لیے ان کا پہلا انتخاب مکہ کا قریبی شہر طائف تھا۔ آپ  نے بعثت کے دسویں سال طائف کا سفر کیا جو **سفر طائف** کہلاتا ہے۔

10 سال مکے میں دین حق کی دعوت دینے کے hudiuuuei8yehfjdhw

باوجود بے جا مخالفت اور قریش کی ستم ظریفیاں حضرت سیدنا محمد  اور مسلمانوں کی راہ میں بدستور حائل تھیں۔ آنحضرت  کو اس بات کا بخوبbmhی علم تھا کہ قریش جو مدت سے شرک اور بت پرستی کے قائل تھے اتنی جلدی پیغام حق قبول نہیں کر سکتے۔ اسلام کی تبلیغ کے لیے آپ  کی نظر انتخاب طائف پر پڑی اور اہل طائف کے کانوں تک توحید کی آواز پہنچانے کے لیے آپ نے بعثت کے دسویں سال حضرت زید بن حارثہ  کو ساتھ لے کر طائف کا سفر کیا۔ طائف مکہ سے 50 میل کے فاصلے پر مشرق کی طرف ایک پہاڑی علاقہ ہے لیکن ان تک جب دعوت توحید پہنچی تو اہل مکہ کی طرح وہ بھی نہ صرف اس نئے دین کو قبول کرنے پر تیار نہ ہوئے بلکہ آپ کے ساتھ نازیبا سلوک کرنے میں قریش سے بھی دو قدم آگے نکل گئے۔ آپ  وہاں بنو ثقیف کے تین معزز اشخاص عبد، مسعود اور حبیب جو تینوں بھائی تھے اور عمرو بن عمیر بن عوف کے لڑکے تھے، سے ملے لیکن انھوں نے نہایت بے رخی اور بد اخلاقی کا ثبوت دیا اور ہر طرح آپ  کے ساتھ نازیبا سلوک کیا اور آوارہ لڑکوں کو آپ  کے پیچھے لگا دیا جنھوں نے آپ  کو پتھر مار مار کر زخمی کر دیا حتی آپ کے نعلین مبارک لہو سے بھر گئے۔ ابن ہشام بیان کرتے ہیں کہhhz

اسی سفر سے واپسی پر جنوں کی ایک جماعت نے اسلام قبول کیا۔
سفر طائف آپ  کی حیات طیبہ کا ایک اہم واقعہ ہی نہیں بلکہ ایک انقلابی موڑ بھی ہے۔ اس سفر ہی میں طائف کے لوگوں نے اعلان حق قبول نہ کیا اور زخموں سے چور کر دیا۔ دوسری طرف ایک غلام نے اسلام قبول کیا۔
"طائف کا سفر رسول اللہ  کے لیے ذاتی اعتبار سے امتحان، آزمائش اور ابتلا کا نقطۂ عروج ہے اسی لیے حضور اکرم  نے اسے معرکۂ احد سے زیادہ سخت دن قرار دیا ہے"۔

## حوالہ جات

زمرہ:عصر نبوی
زمرہ:ظہورات ملائکہ
بیعت عقبہ

**بیعت عقبہ** یہ بیعت سنہ 11 نبوی میں ہوئی جس میں چھ آدمیوں نے بیعت کی۔

مکہ مکرمہ میں رہ کر حضور نبی کریم تبلیغ اسلام کے لیے جدوجہد کرتے رہے لیکن قریش کی مخالفت میں کمی نہیں ہوئی جس کی وجہ سے تیرہ سالوں کی شبانہ روز جدوجہد کے بعد تبلیغ کا کام سست تھا۔ ایسی حالت میں اسلام کی تبلیغ کا ایک نیا باب کھلا جس سے اسلام مکہ سے نکل کر مدینہ میں پھیلا۔

مدینہ کے دو قبائل اوس اور خزرج قحطانی نسل کے تھے جو ہر سال حج کے لیے آتے تھے۔ نبوت کے گیارہویں سال ان قبائل کے چند آدمی حج کے لیے آئے۔ آنحضرت  نے ان کے سامنے دعوت اسلام پیش کی۔ جس پر ان میں سے چھ آدمیوں نے عقبہ کے مقام پر آنحضرت  کے ہاتھ پر بیعت کر کے اسلام قبول کر لیا۔ اسی مناسبت سے یہ بیعت عقبہ کہلاتی ہے۔
ان چھ خوش نصیبوں کے نام یہ ہیں۔
* (1)عقبہ بن عامر نابی۔
* (2)اسعد بن زرارہ
* (3)عوف بن الحارث
* (4) رافع بن مالک
* (5) قطبہ بن عامر بن حدیدہ
* (6) جابر بن عبداﷲ بن رئاب۔

دوسرے سال یعنی بعثت کے بارہویں سال ان چھ میں سے پہلے پانچ افراد نے انہی قبائل کے 7 دیگر آدمیوں جنھوں نے حضور  کی دعوت توحید قبول کی کے ساتھ کل بارہ افراد نے اسی مقام پر بیعت کی جو بیعت عقبہ اولی کہلاتی ہے۔ تیسرے سال یعنی بعثت کے 13 ویں سال 72 افراد کو بیعت کا شرف حاصل ہوا یہ بیعت عقبہ ثانیہ کہلاتی ہے۔ ان لوگوں نے جن باتوں پر آنحضرت  سے بیعت کی تھی وہ مندرجہ ذیل ہیں:
# ہم خدائے واحد کی عبادت کریں گے
# ہم چوری اور زنا کاری نہیں کریں گے
# ہم کسی پر جھوٹی تہمت نہیں لگائیں گے
# ہم اپنی اولاد کو قتل نہیں کریں گے
# ہم نبی کی اطاعت کریں گے 

اس طرح تین سال تک اوس و خزرج کے افراد نے اسلام قبول کیا اور اسلام مکہ سے نکل کر مدینہ کی حدود میں داخل ہوا۔

اسلام کی تعلیمات سے روشناس کرانے کے لیے آنحضرت  نے مشہور صحابی مصعب بن عمیر  کو ان کے ساتھ بھیج دیا۔ مصعب بن عمیر کو مدینہ میں خاطر خواہ کامیابی ہوئی اور ان کی کوششوں سے مدینہ میں اسلام کافی پھلا پھولا۔ چند ہی دنوں میں قبیلہ اوس کے سردار سعد بن معاذ اسلام لے آئے۔ ایک سردار کے ایمان لانے کا مطلب تھا کہ ان کے پورے قبیلے سے جلد اسلام قبول کرنے کی توقع ہے۔ اس طرح مسلمانوں کی تعداد میں دن بدن اضافہ ہوتا رہا اور مدینہ میں مسلمانوں کی ایک بڑی جماعت پیدا ہو گئی جو اسلام کے سچے شیدائی تھے۔

بیعت عقبہ تاریخ اسلام کا ایک اہم پہلو ہے کیونکہ اس کے نتیجے میں جہاں اشاعت اسلام کو فروغ حاصل ہوا وہیں مدینے میں اوس اور خزرج قبائل کی صدیوں پرانی دشمنی کا بھی خاتمہ ہوا۔ اسی بیعت کے نتیجے میں مسلمانوں کے لیے بہتر مستقبل کی راہ ہموار ہوئی اور مدینہ پر یہودیوں کے سیاسی، مذہبی اور معاشی غلبے کا خاتمہ ہو گیا۔ یہ بیعت دراصل تاریخ اسلام کے سب سے عظیم واقعے ہجرت کی تمہید بھی تھی جس کے نتیجے میں مسلمانوں نے عرب میں پہلی بار تقویت حاصل کی اور مدینہ پہلی اسلامی ریاست بنا۔

## متعلقہ مضامین
* بیعت عقبہ اولی
* بیعت عقبہ ثانیہ

## حوالہ جات

## سانچے

زمرہ:سیرت نبوی
زمرہ:عصر نبوی
زمرہ:محمد بن عبد اللہ کے معاہدے
زمرہ:صحابہ و صحابیات
مواخات

حضرت محمد کی ہجرت مدینہ کے بعد انصار و مہاجرین کے درمیان اخوت کا رشتہ قائم کرنے کو مواخات کہتے ہیں۔
■ مواخات کے وقت مھاجرین کی تعداد 45 تھی۔ 

ہجرت کے بعد درپیش سب سے بڑا مسئلہ مہاجرین کی آباد کاری کا تھا کیونکہ وہ دین کی خاطر اپنا گھر بار اور ساز و سامان سب کچھ چھوڑ آئے تھے۔ آپ  نے اس سلسلے میں ایک نہایت اہم قدم اٹھاتے ہوئے انصار و مہاجرین کو اسلام کے رشتۂ اخوت میں منسلک کر دیا۔ ایک مہاجر کو دوسرے انصاری کا بھائی بنا دیا گیا۔ انصار نے اپنے مہاجر بھائیوں سے فیاضی اور ایثار کا ثبوت دیا وہ اسلامی و عالمی تاریخ میں سنہری حرفوں سے لکھنے کے قابل ہے۔ وہ مہاجرین جو مدینہ آنے کے بعد خود کو تنہا محسوس کر رہے تھے اپنے انصار بھائیوں کے اس ایثار سے اس قدر متاثر ہوئے کہ اپنا وطن اور عزیز و اقارب چھوڑنے کا غم بھول گئے۔ انصار اور مہاجرین میں ایسا اتحاد و یگانگت پیدا ہوئی جس کی مثال تاریخ میں نہیں ملتی۔

زمرہ:ہجرت مدینہ
قتیبہ بن مسلم

قتیبہ بن مسلم بن عمرو بن حصینؒ 48ھ میں پیدا ہوا۔ ان کے والد مسلم بن عمرو سیدنا ابن زبیرؓ کے بھائی مصعب بن زبیرؓ کے خاص ساتھیوں میں سے تھے۔ مصعب بن زبیرؓ ان دنوں عراق کے گورنر تھے۔انھوں نے اس نوجوان کی صلاحیتوں کا اندازہ لگا لیا اور جب قتیبہ ہر آزمائش میں پورے اترے تو انھیں اسلامی فوج کے ایک حصے کا سپہ سالار بنا دیا گیا۔ عبد اللہ ابن زبیر کی شہادت کے وقت قتیبہ کے والد مسلم عبد اللہ بن زبیر کی طرف سے لڑتے ہوئے جاں بحق ہونے، شدید زخمی حالت میں انھوں نے عبد الملک سے قتیبہ کے لیے جان کی امان طلب کی، عبد الملک نے حجاج بن یوسف سے مشورہ کیا کہ اس ہیرے کو ہاتھ سے نہ جانے دینا چاہیے چنانچہ قتیبہ امان دی ازاں بعد ان کو خراسان کی مہم سونپی، فتح کے بعد ان کو خراسان کا والی مقرر کر دیا گیا، جس نے قتیبہ کو اپنی صلاحیتیں بروئے کار لانے کا موقع فراہم کر دیا اور اپنی انہی صلاحیتوں اس نے بنی امیہ کی سلطنت کو وسعت دے کر اپنا نام اہم سپہ سالاروں کی صف میں شامل کیا۔

قتیبہ فتوحات اور جہاد کے شوق میں چین کی سرحد تک جا پہنچا۔ ولید کا دور قتیبہ کی فتوحات اور ترقی کا دور تھا لیکن سلیمان بن عبدالملک کے دور میں حالات ایسے پیدا ہوئے کہ قتیبہ نے بغاوت کر دی۔

قتیبہ حجاج کا حامی تھا جبکہ سلیمان حجاج سے نفرت کرتا تھا اس لیے نے اس نے یزید بن مہلب کو قتیبہ کی جگہ خراسان کا والی مقرر کیا جو قتیبہ کی بغاوت کی وجہ ثابت ہوئی لیکن اس کی فوج نے اس کا ساتھ نہ دیا اور صرف 47 برس کی عمر میں قتل کر کے سر کاٹ کے سلیمان کے پاس بھیج دیا۔ اس طرح سلیمان کے دور کے تین عظیم سپہ سالار موسیٰ بن نصیر، محمد بن قاسم اور پھر قتیبہ بن مسلم سلیمان کے دور میں اپنے انجام کو پہنچے۔

## حوالہ جات

زمرہ:669ء کی پیدائشیں
زمرہ:715ء کی وفیات
زمرہ:آٹھویں صدی کی عرب شخصیات
زمرہ:اموی جوامع
زمرہ:باغی
زمرہ:باہلہ
زمرہ:بصری شخصیات
زمرہ:خراسان کے اموی گورنر
زمرہ:عرب جرنیل
زمرہ:عرب باغی
زمرہ:ساتویں صدی کی عرب شخصیات
زمرہ:ویکی ڈیٹا سے مطابقت رکھنے والی مختصر تفصیل
بلاد سودان

تصغیر|بلاد سودان کا عام منظر
*بلاد سودان* یعنی *کالوں کا دیس* بحر اوقیانوس سے بحیرۂ احمر تک پھیلا ہوا افریقا کا وسیع قطعۂ ارض ہے جس کے شمالی حصے صحرائے اعظم کا حصہ ہیں اور جنوبی حصے زرخیز زمینوں پر مشتمل ہیں۔ ملک سوڈان اس وسیع و عریض خطے کا صرف مشرقی حصہ ہے۔ مالی اور اس سے ملحقہ علاقوں کو مغربی سوڈان کہا جاتا ہے اسی طرح سوڈان کو مشرقی سوڈان بھی کہا جاتا ہے۔

موجودہ سوڈان کا نصف شمالی حصہ عہد قدیم میں نوبیہ کہلاتا تھا۔ مصر کی طرح نوبیہ کی خوش حالی بھی دریائے نیل اور اس کے معاونین کی رہی ن منت ہے اور مصر کی طرح نوبیہ بھی قدیم ترین تہذیبوں کا گہوارہ رہا ہے۔ نوبیہ کی قدیم تہذیب دراصل مصری تہذیب تھی اور اس کی تاریخ پانچ ہزار سال پرانی ہے۔

زمرہ:افریقا کے خطے
زمرہ:جغرافیہ برکینا فاسو
زمرہ:جغرافیہ جنوبی سوڈان
زمرہ:جغرافیہ چاڈ
زمرہ:جغرافیہ سوڈان
زمرہ:جغرافیہ سینیگال
زمرہ:جغرافیہ مالی
زمرہ:جغرافیہ نائجر
زمرہ:جغرافیہ نائجیریا
زمرہ:ذیلی صحارائی افریقا
زمرہ:منقسم خطہ جات
زمرہ:وسطی افریقا
زمرہ:تاریخی خطے
زمرہ:ویکی ڈیٹا سے مطابقت رکھنے والی مختصر تفصیل
زمرہ:صحارا
لودھی سلطنت

لودھی سلطنت، دہلی کی آخری سلطنت تھی جو 1451ء سے 1526ء تک قائم رہی۔ 1412ء میں سلطان ناصر الدین محمود شاہ تغلق‎ کے انتقال کے بعد سلطنت دہلی میں کئی سال تک ہنگامے رہے اور سیدوں کا خاندان مضبوط حکومت قائم کرنے میں کامیاب نہیں ہو سکا۔ لیکن 1451ء میں لاہور اور سرہند کے افغان صوبیدار بہلول لودھی (1451ء تا 1489ء) نے دہلی پر قبضہ کر کے ایک بار پھر مضبوط حکومت قائم کر دی جو **لودھی سلطنت** کہلائی۔ اس نے جونپور بھی فتح کر لیا جہاں ایک آزاد حکومت قائم ہو گئی تھی ۔

دہلی کی یہ لودھی سلطنت اگرچہ جونپور پٹودی سے ملتان تک پھیلی ہوئی تھی، لیکن دہلی کی مرکزی حکومت کے مقابلے میں بہت چھوٹی تھی۔ اس کی حیثیت سب مقامی حکومتوں کی طرح صرف ایک صوبائی حکومت کی تھی-

لودھی خاندان میں سب سے زیادہ شہرت بہلول کے لڑکے سکندر لودھی (1489ء تا 1517ء) کو حاصل ہے۔ آگرہ کے شہر کی بنیاد اس نے ڈالی۔ اس زمانے میں آگرہ کا نام سکندر آباد تھا۔ شہر آباد ہو جانے کے بعد سکندر لودھی نے دہلی کی بجائے آگرہ کو دار الحکومت بنا دیا لیکن پھر بعد میں دہلی منتقل کر لیا۔

وہ سادہ طبیعت کا حامل تھا شاہی لباس میں تکلف پسند نہ کرتا تھا۔ انتظام مملکت اور رعایا کو خوش حالی کے لیے اقدامات میں مشغولیت، جاڑے میں کپڑے اور شالوں کی تقسیم اور محتاجوں کو کھانے کی فراہمی میں خوشی محسوس کرتا تھا۔ ہر چھ ماہ بعد محتاجوں اور مسکینوں کی فہرست اس کے سامنے پیش ہوتی اور وہ چھ ماہ کے لیے ان کے وظیفے جاری کرتا۔

البتہ سکندر لودھی غصے کا تیز تھا جس کی وجہ سے وہ کبھی کبھی ہندوؤں سے زیادتی کر جاتا تھا لیکن وہ وفادار ہندوؤں کے ساتھ بڑا اچھا سلوک کرتا تھا۔ 

سلطان کے زمانے میں ہندوؤں نے پہلی بار فارسی پڑھنا شروع کی اور اس نے ان ہندوؤں کو سرکاری ملازمتیں دیں۔ اس کے عہد میں سنسکرت کی کتابوں کا فارسی ترجمہ کیا گیا۔

سکندر کے بعد اس کا بیٹا ابراہیم لودھی (1517ء تا 1526ء) تخت پر بیٹھا۔ انتہائی نا اہل حکمران تھا۔ اس کو دہلی کے قریب پانی پت کے میدان میں کابل کے مغل حکمران ظہیر الدین بابر کے ہاتھوں شکست ہو گئی اور اس طرح لودھی سلطنت کا خاتمہ ہوا اور مغلیہ سلطنت کی بنیاد پڑی۔ یہ فیصلہ کن جنگ پانی پت کی پہلی لڑائی کہلاتی ہے۔

## لودھی سلاطین

## لودھی مشاہیر
* نوید اسلم خان لودھی

## حوالہ جات

زمرہ:آگرہ
زمرہ:ایشیا کے سابقہ ممالک
زمرہ:بھارت میں پندرہویں صدی
زمرہ:بھارت میں سولہویں صدی
زمرہ:پشتون شخصیات
زمرہ:تاریخ پاکستان
زمرہ:تاریخ ہندوستان
زمرہ:سلاطین دہلی
زمرہ:سلطنت دہلی
زمرہ:شاہی سلاسل
زمرہ:لودھی خاندان
زمرہ:مسلم شاہی سلاسل
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہندوستان میں پندرہویں صدی کی تاسیسات
زمرہ:ہندوستانی شاہی سلاسل
زمرہ:1451ء میں قائم ہونے والے ممالک اور علاقے

زمرہ:1526ء میں تحلیل ہونے والی ریاستیں اور عملداریاں
فی کس آمدنی

**فی کس آمدنی** (Per Capita Income) کسی ملک کے افراد کی اوسط سالانہ آمدنی کو کہتے ہیں۔ یعنی ملک کی کل سالانہ آمدنی کو اگر آبادی پر تقسیم کر دیا جائے تو اسے فی کس آمدنی کہیں گے۔ اب مشکل یہ ہے کہ کونسی قسم کی آمدنی لی جائے جس پر اعداد و شمار اور مواد مل جائے؟ تو اس کا ایک عمومی حل یہ ہے کہ خام ملکی پیداوار کو آبادی پر تقسیم کیا جائے۔ اسی لیے فی کس آمدنی کو فی کس خام ملکی پیداوار(Per Capita GDP) بھی کہا جاتا ہے۔ اس وقت کے اعداد و شمار کے مطابق قطر کی فی کس آمدنی دنیا میں سب سے زیادہ ہے جو 1280000 ایک لاکھ اٹھائیس ہزار امریکی ڈالرز سالانہ ہے۔ 
فی کس آمدنی کو عموماً سالانہ بنیادوں پر امریکی ڈالر میں دکھاتا جاتا ہے۔ اس کے لیے کسی ملک کی آمدنی کو پہلے موجودہ شرح تبادلہ کے حساب سے ڈالر میں تبدیل کیا جاتا ہے۔ 
فی کس آمدنی کی دو بنیادی قسمیں ہیں۔ ایک یہ کہ فی کس آمدنی کو موجودہ قیمتوں میں دکھایا جائے۔ اسے عمومی فی کس آمدنی کہا جا سکتا ہے۔ لیکن اس میں مسئلہ یہ ہے کہ وقت کے ساتھ ساتھ عموماً قیمتیں بڑھتی چلی جاتی ہیں اور عمومی فی کس آمدنی سے کسی قوم کی اصل قوت خرید کا پتہ نہیں چلتا۔ اس کے علاوہ مختلف ممالک میں افراط زر کی شرح مختلف ہوتی ہے۔ اس لیے اس طریقہ سے مختلف ممالک کا آپس میں تقابلی جائزہ ان کی حالت کی صحیح عکاسی نہیں کرے گا۔ ایک اور مسئلہ ممالک کی زر مبادلہ کی شرح تبادلہ ہے۔ ہر ملک کی یہ شرح تبادلہ تبدیل ہوتی رہتی ہے اور یہ تبدیلی مختلف ممالک کے لیے یکساں نہیں ہوتی اور یہی نہیں بلکہ یہ شرح تبادلہ عوام کی قوت خرید پر مبنی نہیں ہوتی۔

ان مسائل کا حل یہ ہے کہ فی کس آمدنی کو ڈالر میں عام شرح تبادلہ پر تبدیل نہ کیا جائے بلکہ مساوی قوتِ خرید شرح تبادلہ (PPP:Purchasing Power Parity) کو استعمال کیا جائے۔ مثال کے طور پر اگر پاکستانی روپیہ کی شرح تبادلہ ڈالر کے ساتھ 100 روپے فی ڈالر ہے مگر پاکستان میں 90 روپے میں اتنی اشیاء خریدی جا سکتی ہیں جتنی ایک امریکی ڈالر میں، تو شرح تبادلہ 40 روپے کے حساب سے آمدنی کو ڈالر میں تبدیل کیا جائے گا نہ کہ اصل شرحِ تبادلہ میں۔ اس سے عوام کی درست قوتِ خرید کا اندازہ ہو سکے گا۔ اس طریقہ سے حاصل کردہ فی کس آمدنی کو مساویِ قوتِ خرید فی کس آمدنی (Purchasing Power Parity Per Capita Income) کہا جا سکتا ہے۔

## پہلے دس ممالک بلحاظ فی کس آمدنی

حوالہ: بین الاقوامی مالیاتی فنڈ (IMF)

زمرہ:آمدنی
زمرہ:اقتصادی ترقی
زمرہ:اقتصادی نمو
زمرہ:بین الاقوامی معاشیات
زمرہ:خام ملکی پیداوار
زمرہ:کلیاتی معاشیات
زمرہ:ویکی ڈیٹا سے مطابقت رکھنے والی مختصر تفصیل
قرن افریقا

تصغیر|قرن افریقہ، امریکی خلائی تحقیقی ادارے کی جاری کردہ تصویر
**قرن افریقا** (Horn of Africa) (متبادل نام: شمال مشرقی افریقا یا جزیرہ نما صومال) مشرقی افریقا کا ایک جزیرہ نما ہے جو خلیج عدن کے جنوبی علاقے میں بحیرہ عرب کے ساتھ ساتھ واقع ہے۔ یہ براعظم افریقہ کا مشرقی ترین مقام ہے۔ یہ اصطلاح جبوتی، ایتھوپیا، اریٹریا اور صومالیہ پر مشتمل خطے کے لیے بھی استعمال ہوتی ہے۔ یہ علاقہ 2،000،000 مربع کلومیٹر پر پھیلا ہوا ہے اور اس میں 90.2 ملین افراد رہتے ہیں جن میں ایتھوپیا کی 75، صومالیہ 10، اریٹریا 4.5 اور جبوتی کی 0.7 ملین آبادی شامل ہے۔ 
اسے قرن اس لیے کہا جاتا ہے کہ اس کی شکل بالکل گینڈے کے سینگ کی جیسی ہے۔ قرن افریقہ تقریبا خط استوا سے خط سرطان تک پھیلا ہوا ہے۔ یہ علاقہ عظیم درز کی تشکیل سے پیدا ہونے والے پہاڑوں پر مشتمل ہے۔

تصغیر|200px|قرن افریقا کی اقوام

یہ علاقہ دنیا کے گرم اور خشک ترین علاقوں میں شمار ہوتا ہے۔ جولائی میں یہاں عام طور پر درجۂ حرارت 41°سینٹی گریڈ (106°فارن ہائیٹ) اور جنوری میں 32°سینٹی گریڈ (90°فارن ہائیٹ) ہوتا ہے۔ تاہم جیسے جیسے سطح سمندر سے بلند ہوتے جائیں درجہ حرارت کم ہوتا جاتا ہے یہاں تک کہ اسمارہ کا زیادہ سے زیادہ درجۂ حرارت 20°سینٹی گریڈ (68°فارن ہائیٹ) ہوجاتا ہے جبکہ کوہ سیمین کے پہاڑوں پر درجۂ حرارت 14°سینٹی گریڈ (57°فارن ہائیٹ) ہوتا ہے اور کم از کم منفی 10°سینٹی گریڈ (14°فارن ہائیٹ) تک بھی چلا جاتا ہے۔

یہ علاقہ حال ہی میں کئی تنازعات اور بحرانوں کا شکار رہا ہے۔ ایتھوپیا اس علاقے میں سب سے زیادہ اہمیت کا حامل ملک ہے کیونکہ علاقے کی 85 فیصد آبادی یہیں رہتی ہے۔ اور یہاں کی تاریخ مسلم مسیحی اور قوم پرستوں اور مارکسسٹ اور لیننسٹوں کے درمیان فسادات سے بھری پڑی ہے۔ اس کے علاوہ دیگر ممالک بھی مختلف مسائل سے دوچار رہے ہیں جن میں 1977ء میں صومالیہ میں شروع ہونے والی خانہ جنگی بھی شامل ہے۔ جس کا نتیجہ یہ ہے کہ 1991ء سے اب تک کوئی باقاعدہ حکومت یہاں قائم نہیں ہو سکی۔ سوڈان کی حالیہ خانہ جنگی بھی خطے میں عدم استحکام کا باعث ہے۔ اریٹریا اور جبوتی بھی مختلف تنازعات کا شکار ہیں۔ 
علاوہ ازیں یہ علاقہ قدرتی آفات کا بھی شکار رہتا ہے جن میں قحط یا سیلاب قابل ذکر ہیں جن سے خصوصا دیہی علاقے بہت متاثر ہوتے ہیں۔ 1982ء سے 1992ء کے دوران قرن افریقہ میں جنگ اور قحط سے تقریبا 20 لاکھ افراد ہلاک ہوئے۔

## حوالہ جات

زمرہ:قرن افریقا
زمرہ:افریقا
زمرہ:افریقا کے خطے
زمرہ:افریقہ کے جزیرہ نما
زمرہ:بحیرہ احمر
زمرہ:خلیج عدن
زمرہ:تاریخی خطے
زمرہ:چھوٹے پیغام خانوں کا استعمال کرنے والے مضامین
زمرہ:ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات
زمرہ:جغرافیہ اریتریا
زمرہ:جغرافیہ ایتھوپیا
زمرہ:جغرافیہ صومالیہ
زمرہ:جزیرہ نما
مسکن

تصغیر
**مسکّن**  کو آسان الفاظ میں درد مار یا درد ختم کرنے والی دوا کہا جا سکتا ہے، مُسَـکِّن کا لفظ تسکین سے تعلق رکھتا ہے یعنی یوں کہ سکتے ہیں کہ ایسی شے (دوا) کہ جو کسی بھی قسم کے درد کو آرام پہنچائے یا تسکین سے قریب کرے اسے مسکن کہا جائے گا۔ یہاں ایک بات جو نہایت اہم ہے وہ مُسَـکِّن کے اعراب کی درست ادائیگی ہے ورنہ اسی انداز میں لکھے جانے والے ایک اور عام لفظ، مسکن سے ابہام پیدا ہو سکتا ہے جس کے اوپر زبر آتا ہے اور اس سے مراد سکونت کی جگہ یا رہنے کی جگہ کی ہوتی ہے۔ جبکہ درد ختم کرنے والی دوا میں میم پر پیش اور کاف پر تشدید و زیر کے ساتھ musakkin کی ادائگی کی جاتی ہے۔ انگریزی میں اسے انالجیسک یا اینالجیزک (analgesic) کہا جاتا ہے اور یہاں یہ لفظ دو یونانی الفاظ، an بمعنی نہیں یا نفی کے اور algia بمعنی درد کا مرکب ہے۔

زمرہ:ادویہ
زمرہ:درد
زمرہ:ویکی ڈیٹا سے مطابقت رکھنے والی مختصر تفصیل
زمرہ:منشیات
زمرہ:کیمیا
کیریبین

تصغیر|400px|وسطی امریکا و کیریبین کا جغرافیائی نقشہ (اردو میں)

بحیرہ کیریبین اس سے ملحقہ جزائر اور ساحلوں کا علاقہ **کیریبین** (caribbean) کہلاتا ہے۔ یہ علاقہ شمالی امریکا کے جنوب مشرق، وسطی امریکہ کے مشرق اور جنوبی امریکا کے شمال اور مغرب میں واقع ہے۔

کیریبین پرت کے اوپر واقع یہ علاقہ 7 ہزار سے زائد جزائر پر مشتمل ہے۔ یہ علاقہ غرب الہند بھی کہلاتا ہے جو 28 آزاد و محکوم علاقوں کا مجموعہ ہے۔

اس علاقے کا نام کیریبین 15 ویں صدی کے اواخر میں یورپیوں کی آمد کے موقع پر یہاں کے ایک گروہ کیرب سے موسوم ہے۔ جبکہ دوسرا نام یعنی غرب الہند کرسٹوفر کولمبس کے اس نظریے کے باعث وجود میں آیا کہ وہ اس علاقے کو مرتے دم تک ہندوستان ہی سمجھتا رہا۔ دوسری جانب علاقے کے لیے استعمال ہونے والی ہسپانوی اصطلاح انٹیلاس کا مطلب نو دریافت شدہ علاقے ہے۔

یہ علاقہ اپنے خوبصورت ساحلوں اور تفریحی مقامات کے باعث دنیا بھر کے سیاحوں میں معروف ہے اس لیے سیاحت یہاں کی اہم ترین صنعتوں میں سے ایک ہے۔ بر صغیر میں اس کی شہرت کی سب سے بڑی وجہ کرکٹ کا کھیل ہے جس میں ویسٹ انڈیز دو مرتبہ عالمی اعزاز حاصل کر چکا ہے۔ 2007ء میں کرکٹ کا عالمی کپ بھی کیریبین جزائر پر ہی کھیلا گیا جس میں آسٹریلیا نے مسلسل تیسری مرتبہ فتح حاصل کی۔


Image:Arubasunset 2.jpg|***[[اروبا]]***
Image:Sandy Ground Anguilla.jpg|***[[انگوئلا]]***
Image:Mini moke.jpg|***[[بارباڈوس]] ***
Image:Bonaire 1000 steps.jpg|***[[بونیر]]***
Image:Roadtown, Tortola.jpg|***[[برطانوی جزائر ورجن]]***
Image:Bob-Marley-in-Concert Zurich 05-30-80.jpg| ***[[جمیکا]]***
Image:Soufriere Hills.jpg|***[[مونٹسیرٹ]]***


زمرہ:امریکین کے خطے
زمرہ:جنوبی امریکا کے خطے
زمرہ:کامنز زمرہ جس کا ربط ویکی ڈیٹا پر ہے

کیریبین جزائر

زمرہ:کیریبین
ضد بخار

ضدِ بخار ایسی ادویہ کو کہا جاتا ہے جس کے استعمال سے بخار یا تپ میں افاقہ ہو جایا کرتا ہے یا ایسا ہونے کی توقع یا امید ہوا کرتی ہے۔ اس کو طب یونانی اور طب دونوں میں ہی مانع بخار بھی کہا جاتا ہے۔ جبکہ انگریزی میں اس قسم کی ادویات کو اینٹی پائریٹک (antipyretic) کہتے ہیں۔

زمرہ:ادویہ
زمرہ:ویکی ڈیٹا سے مختلف مختصر وضاحت
لاطینی امریکا

تصغیر|300px|لاطینی امریکا، سبز رنگ ہسپانوی، نارنجی رنگ پرتگیزی اور نیلا رنگ فرانسیسی زبان بولنے والے ممالک کی نشان دہی کر رہا ہے

**لاطینی امریکا** بر اعظم امریکا کا وہ خطہ ہے جہاں لاطینی زبان کے لہجے (خصوصا ہسپانوی اور پرتگالی) بولے جاتے ہیں۔ اس لحاظ سے لاطینی امریکا امریکین کے ان علاقوں سے جدا ہے جہاں انگریزی زبان بولی جاتی ہے۔

## تعریف

لاطینی امریکا کی مختلف تعریفیں ہیں جن میں کسی کو بھی مکمل طور پر درست نہیں کہا جا سکتا:
* عام طور پر لاطینی امریکا امریکین کے اس خطے کو کہا جاتا ہے جہاں نو آبادیاتی دور میں اسپین اور پرتگال کا قبضہ رہا: میکسیکو، وسطی امریکا کا بیشتر حصہ اور جنوبی امریکا، بشمول کیوبا، پورٹو ریکو اور کیریبین خطے کی جمہوریہ ڈومینکن شامل ہیں۔
* علاوہ ازیں چند افراد رومان زبانیں (ہسپانوی، پرتگیزی، فرانسیسی و دیگر) بولنے والے تمام علاقوں کو لاطینی امریکا میں شمار کرتے ہیں جن میں کینیڈا کا صوبہ کیوبک، ہیٹی، مارٹینک اور گواڈیلوپ بھی شامل ہو جاتے ہیں۔
* امریکا میں یہ اصطلاح اس پورے علاقے کے لیے استعمال ہوتی ہے جو ریاستہائے متحدہ امریکا کے جنوب میں واقع ہے۔ اس طرح بیلیز، جمیکا، بارباڈوس، ٹرینیڈاڈ و ٹوباگو، گیانا اور سرینام جیسے ممالک بھی اس تعریف کے ضمن میں آ جاتے ہیں جہاں رومانوی زبانیں نہیں بولی جاتیں۔
* تاریخی طور پر لاطینی امریکا ان تمام علاقوں پر محیط ہو سکتا ہے جو ہسپانوی، پرتگیزی یا فرانسیسی قبضے میں رہے۔ اس تعریف میں فلوریڈا اور فرانسیسی لوزیانا بھی لاطینی امریکا میں شامل ہوتا ہے۔
حالانکہ یہ اصطلاح درست نہیں کیونکہ کینیڈا میں کیوبک اور امریکا میں اکاڈیا، لوویزیانا، سینٹ پیئر اور میکولون اور میکسیکو کے شمال میں فرانسیسی بولنے والے علاقے شامل ہیں جو کسی طرح لاطینی امریکا میں شامل نہیں ہوتے۔

یہ اصطلاح فرانسیسی فرمانروا نپولین ثالث نے استعمال کی تھی جنھوں نے لاطینی امریکا کے علاوہ ہند چینی کی اصطلاح بھی ایجاد کی۔

ریاستہائے متحدہ امریکا میں یہ اصطلاح 1890ء سے قبل مستعمل نہیں تھی جہاں اس وقت "ہسپانوی امریکا" کا اصطلاح رائج تھی۔

سیاسی طور پر لاطینی امریکا درج ذیل علاقوں پر مشتمل ہے:




علاوہ ازیں چند افراد بیلیز، فاک لینڈ جزائر، گیانا، ٹرینیڈاڈ و ٹوباگو اور سرینام کو اس فہرست میں شامل کر سکتے ہیں لیکن یہ علاقے ثقافتی اور لسانی لحاظ سے لاطینی امریکا سے کسی طرح مطابقت نہیں رکھتے۔


زمرہ:امریکین کے خطے
زمرہ:ثقافتی حلقہ اثر
زمرہ:ثقافتی خطے
زمرہ:ملکی جماعت بندی
مطالعہ لاطینی امریکا
زمرہ:ویکی ڈیٹا سے مطابقت رکھنے والی مختصر تفصیل
ناردن لائٹس

برطانوی مصنف فلپ پل مین کا شہرہ آفاق ناول۔ جو بچوں کے لیے لکھا گیا ہے۔ یہ ناول پہلی مرتبہ 1995ء میں شائع ہوا۔ ناردرن لائٹس میں ایک نوجوان لڑکی لائرا کی کہانی بیان کی گئی ہے جو اپنے دوست کو بچانے کی خاطر شمال کے دور دراز علاقوں کا سفر کرتی ہے۔ اس سفر کے دوران اس کا پالا متوازی کائناتوں میں شکل بدلتی مخلوقات، جادوگرنیوں اور دیگر چیزوں سے پڑتا ہے۔

2007ء میں کتاب ’ناردرن لائٹس‘ کو گذشتہ ستّر برس میں بچوں کے لیے لکھی جانے والی بہترین کتاب قرار دیا گیا ۔

زمرہ:1995ء کے ناول
زمرہ:بچوں کی کتابیں
زمرہ:بچوں کے برطانوی ناول
زمرہ:فکشن میں مذہب
زمرہ:1995ء کے برطانوی ناول
زمرہ:ویکی ڈیٹا سے مطابقت رکھنے والی مختصر تفصیل
زمرہ:برطانوی ناول جن پر فلمیں بنیں
زمرہ:فینٹسی کتب
زمرہ:مذہب پر تنقیدی کتابیں
زمرہ:لندن میں سیٹ ناول
زمرہ:ناروے میں سیٹ ناول
زمرہ:انگریزی زبان کے ناول
زمرہ:فینٹسی ناول
صائمہ

**صائمہ**، ایک پاکستانی فلمی اداکارہ اور فلم ساز ہیں۔ انھوں نے  1990ء میں لالی وڈ میں قدم رکھا اور بہت جلد پنجابی فلموں کی صفِ اول کی اداکارہ بن گئیں۔ صائمہ نے جس وقت فلمی صنعت میں قدم رکھا، اس وقت انجمن اور سلطان راہی کی جوڑی ہٹ تھی اورانجمن اپنے کیریئر کی بلندیوں پر تھیں- اسے صائمہ کی خوش قسمتی کہا جا سکتا ہے کہ صائمہ کی فلمی صنعت میں آمد کے کچھ ہی عرصہ بعد انجمن نے شادی کر لی اور فلمی صنعت چھوڑ دی- اب صائمہ کے لیے میدان خالی تھا چنانچہ صائمہ نے سخت محنت کی اور فلمی صنعت پر چھا گئیں-صائمہ نور ضلع ملتان میں پیدا ہوئیں۔

## پہلی فلم
انھوں نے 1990ء میں فلم ’خطرناک‘ سے فنی زندگی کا آغاز کیا اور اس کے ایک سال بعد ہی ان کی آٹھ فلمیں ریلیز ہوئیں- فلم ’الیکشن‘ میں ان کا مرکزی کردار تھا اور اس فلم میں ان کے مدمقابل ہیرو کے کردار سلطان راہی نے ادا کیا- اس سے ساتھ ہی سلطان راہی اور صائمہ کی ایک ایسی فلمی جوڑی قائم ہوئی جو سن انیس چھیانوے میں سلطان راہی کے قتل تک مسلسل فلموں کی کامیابی کا ضامن رہی۔

سلطان راہی کی وفات کے بعد صائمہ کے مقابل تنظیم حسن‘ سعود‘ غلام محی الدین‘ جاوید شیخ‘ اقبال گوندل‘ اظہار قاضی‘ معمر رانا‘ بابر علی، شان شاہداورشامل خان کو کاسٹ کیا گیا- ان میں سے معمر رانا اور شان کے ساتھ صائمہ کی فلمیں زیادہ کامیاب رہیں- فلموں کے علاوہ صائمہ نے ٹی وی ڈراموں میں بھی کام کیا۔

## سیدنور اور صائمہ
معمر رانا کے ساتھ صائمہ کی فلم چوڑیاں نے تو کامیابیوں کے نئے ریکارڈ قائم کیے۔ اس فلم کے ڈائریکٹر سید نور تھے بعد میں صائمہ اور سید نور کا تعلق مزید گہرا ہوتا گیا اخبارات میں ان کی شادی کی افواہیں گردش کرتی رہیں۔ آخر کار 2007ء میں صائمہ نے سید نور سے شادی کا انکشاف کیا۔

## فلمساز
بطور فلمساز ان کی پہلی فلم بطورفلمساز ان کی پہلی فلم مجاجن ہے جس میں خود صائمہ نے اداکاری بھی کی۔ اور اس فلم کو بھی سید نور نے ڈائریکٹ کیا۔

## حوالہ جات

زمرہ:اکیسویں صدی کی پاکستانی اداکارائیں
زمرہ:بقید حیات شخصیات
زمرہ:بیسویں صدی کی پاکستانی اداکارائیں
زمرہ:پاکستانی فلمی اداکارائیں
زمرہ:پنجابی سنیما کی اداکارائیں
زمرہ:پنجابی شخصیات
زمرہ:ملتان کی شخصیات
زمرہ:نگار اعزاز جیتنے والی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:1967ء کی پیدائشیں
ایم ایف حسین

مشہور ہندوستانی مصور، پورا نام **مقبول فدا حسین** (17 ستمبر 1915ء-9 جون 2011ء)، لیکن ایم ایف حسین کے نام سے جانے جاتے ہیں۔ 17 ستمبر 1915 کو ہندوستان میں پیدا ہوئے۔ کم عمر میں والدہ کا انتقال ہو گیا۔ جس کے بعد والد کے ساتھ اندور آ گئے جہاں انھوں نے ابتدائی تعلیم حاصل کی۔ مقبول فدا حسین بھارت کے سب سے مشہور مصوروں میں سے ایک تھے۔ بھارت کے پکاسو کے نام سے بھی مشہور حسین نے 1929 میں رنگوں کو اپنا دوست بنا لیا تھا۔ بمبئی آکر انھوں نے باقاعدہ آرٹ کی تعلیم حاصل کی۔ 1940 کے عشرے میں ان کا نام آرٹ کی دنیا میں ابھرا۔

## آرٹ
حسین کا شمار اعلیٰ ترین عصری مصوروں میں ہوتا ہے ان کی تجریدی (abstract) اور جدید طرز کی مصوری گھوڑے کی شبیہ نمایاں ہے۔ وہ اکّثر اپنی تصویروں میں ہندوستان کے اساطیری کرداروں کو استعمال کرتے ہیں اور ایسی ہی ان کی بعض تصویریں تنازع کا سبب بھی بن چکی ہیں۔

## کامیاب مصور
تجارتی اعتبار سے وہ ہندوستان کے سب سے کامیاب مصور ہیں۔ حسین نے ایک ارب روپے کے عوض ایک سو پینٹنگز بنانے کا ایک معاہدہ طے کیا جسے انڈیا کی تاریخ میں آرٹ کا سب سے بڑا معاہدہ کہا گیا۔

## متنازع شخصیت
مارچ 2006ء میں اتر پردیش کے شہر ہردوار کے ایک وکیل اروند شری واستو نے حسین کی ایک پینٹنگ پر اعتراض کیا تھا اور ان کا کہنا تھا کہ پینٹنگ میں ہندو دیوی کو برہنہ انداز میں دکھایا گیا ہے۔ حسین کی اسی پینٹنگ کے خلاف کئی علاقوں میں ہندو شدت پسند تنظیموں نے مظاہرے بھی کیے اور ملک بھر کی مختلف عدالتوں میں پانچ مقدمات ہیں جن میں ہریدوار کے اس کیس کے علاوہ مدھیہ پردیش میں دو، مہاراشٹر کی عدالت میں ایک اور ایک مقدمہ دہلی کی عدالت میں چلا۔ ایک عدالت نے ان کی جائداد کی ضبطی کا بھی حکم دیا۔ جس کے بعد ان کو خود ساختہ جلاوطنی کی زندگی گزارنا پڑی۔ 2010 میں قطر کی حکومت نے ان کوشہریت کی پیش کش کی جو انھوں نے قبول کر لی۔

## فلمساز
انھوں نے ایک آرٹ فلم گج گامنی بھی بنائی جو باکس آفس پر چل نہ سکی۔ اس فلم میں بھارت کی مشہور اداکارہ مادھوری ڈکشت نے کام کیا۔

## اعزازات
1966 میں حکومت ہندوستان نے پدما شری کے اعزاز سے نواز اس کے علاوہ پدما بھوشن کا اعزاز بھی ان کو دیا گیا۔
## مزید دیکھیے

## حوالہ جات

زمرہ:اندور کی شخصیات
زمرہ:بھارت میں تنازعات
زمرہ:بھارتی اسماعیلی
زمرہ:بھارتی جلاوطن
زمرہ:بھارتی فلم ہدایت کار
زمرہ:بھارتی فلمی پیشکار
زمرہ:بھارتی فوٹوگرافر
زمرہ:بھارتی مسلم شخصیات
زمرہ:بروک ووڈ قبرستان میں تدفین
زمرہ:بیسویں صدی کے بھارتی مصور
زمرہ:پدم بھوشن وصول کنندگان
زمرہ:پدم وبھوشن وصول کنندگان
زمرہ:سلیمانی بوہرے
زمرہ:علوم و فنون میں پدما بھوشن اعزاز وصول کردہ شخصیات
زمرہ:فلمی ہدایت کار
زمرہ:فنون میں پدم شری وصول کنندگان
زمرہ:فنون میں پدم وبھوشن وصول کنندگان
زمرہ:قطر کے وطن گیر شہری
زمرہ:قومی فلم اعزاز (بھارت) فاتحین
زمرہ:گجراتی شخصیات
زمرہ:لندن میں وفات پانے والی شخصیات
زمرہ:مسلم مصور
زمرہ:مہاراشٹر کی شخصیات
زمرہ:مہاراشٹر کے مصور
زمرہ:مہاراشٹر
زمرہ:وڈودرا کی شخصیات
زمرہ:وفیات بسبب دورہ قلب
زمرہ:ویکی ڈیٹا سے مختلف مختصر وضاحت
زمرہ:ہندوستانی مرد مصورین
زمرہ:ہندوستانی مصور
زمرہ:1913ء کی پیدائشیں
زمرہ:1915ء کی پیدائشیں
زمرہ:2011ء کی وفیات
جینیفر ڈونیلی

امریکی مصنفہ۔ **جینیفر ڈونیلی** کو بچوں کے ادب کے میدان میں ایک اہم مقام حاصل ہے۔ اے ناردن لائٹس، ٹی روز۔ دی ونٹڑ روز جیسے ناول انھوں نے بچوں کے لیے لکھے۔ ڈونیلی کے خاندان کا تعلق کومیتھ اور ڈبلن کے علاقے سے ہے۔ جینیفر ڈونیلی نے لندن کے ادارے بیربیک کالج سے تعلیم حاصل کی۔ پہلا ناول ٹی روز کے نام سے لکھا۔

جینیفر ڈونیلی کی کتاب ’اے گیدرنگ لائٹ‘ ان کی تیسری تصنیف لیکن نوعمر بچوں کے لیے پہلی تصنیف ہے۔ ان کی یہ کتاب حقیقی زندگی کے ایک واقع پر مبنی ہے جس میں بیسویں صدی کی شروع میں امریکا میں ایک جوان عورت کی لاش کو ایک جھیل سے نکالا گیا تھا۔ ان کی اس کتاب پر انھیں کارنیگی میڈل دیا گیا۔

یہاں یہ امر دلچسپی سے خالی نہ ہوگا کہ ناشرین دس سال تک جینیفر ڈونیلی کی تصانیف کو شائع کرنے سے انکار کرتے رہے۔ ایک عشرے کی جدوجہد کے بعد انتالیس سال کی عمر میں ڈونیلی کی پہلی تصنیف پچھلے سال شائع ہوئی۔

## حوالہ جات

زمرہ:1963ء کی پیدائشیں
زمرہ:آئرش نژاد امریکی شخصیات
زمرہ:امریکی بچوں کے مصنفین
زمرہ:امریکی نثر نگار
زمرہ:بقید حیات شخصیات
زمرہ:بیرکبک، جامعہ لندن کے فضلا
زمرہ:لوئیس کاؤنٹی، نیو یارک کی شخصیات
زمرہ:ویکی ڈیٹا سے مختلف مختصر وضاحت
زمرہ:یونیورسٹی آف روچیسٹر کے فضلا
زمرہ:1953ء کی پیدائشیں
زمرہ:اکیسویں صدی کا ادب
زمرہ:امریکی ادب
کارنیگی میڈل برائے ادب

1936 میں "کارنیگی میڈل برائے ادب" کا اجرا برطانیہ سے ہوا۔ اور بچوں اور نوجوانوں کے لیے ادبی خدمات کے صلے میں یہ ایوارڈ دیا جاتا ہے۔

زمرہ:اعزازات
زمرہ:ایوارڈ
زمرہ:مملکت متحدہ میں 1936ء کی تاسیسات
زمرہ:ویکی ڈیٹا سے مطابقت رکھنے والی مختصر تفصیل
زمرہ:برطانوی ادبی اعزازات
فہرست ممالک بلحاظ خام ملکی پیداوار

ممالک کی یہ فہرست ان کی خام ملکی پیداوار (GDP) کے حساب سے ہے جن کا حساب منڈی کی قیمتوں پر کیا گیا ہے اور انھیں امریکی ڈالر میں متعلقہ ملک کی سرکاری شرح تبادلہ پر تبدیل کیا گیا ہے۔ یہ مواد 2011ء کا ہے اور اقوام متحدہ، بین الاقوامی مالیاتی فنڈ، عالمی بنک اور سی آئی اے کی کتاب حقائق عالم سے حاصل کیا گیا ہے۔

## فہارست

|

|

|

|- valign="top"
| colspan=3 |
|}

## قدیم

## فہرست 2006
ممالک کی یہ فہرست ان کی خام ملکی پیداوار (GDP) کے حساب سے ہے جن کا حساب منڈی کی قیمتوں پر کیا گیا ہے اور انھیں امریکی ڈالر میں متعلقہ ملک کی سرکاری شرحِ تبادلہ پر تبدیل کیا گیا ہے۔ یہ مواد 2006ء کا ہے اور بین الاقوامی مالیاتی فنڈ (IMF) سے حاصل کیا گیا ہے۔

حوالہ: بین الاقوامی مالیاتی فنڈ (World Economic Outlook Database) (IMF)

## متعلقہ مضامین
* فہرست شہر بلحاظ خام ملکی پیداوار
* فہرست ممالک بلحاظ صارفی منڈیاں
* فہرست ممالک بلحاظ خام ملکی پیداوار ماضی و مستقبل

## حوالہ جات

زمرہ:اقتصادی ترقی
زمرہ:اقتصادی فہرستیں بلحاظ ملک
زمرہ:اقتصادی نمو
زمرہ:بین الاقوامی معاشیات
زمرہ:خام ملکی پیداوار
زمرہ:فہرستیں (معاشیات)
زمرہ:فہرستیں بلحاظ اقتصادی اشارے
زمرہ:کلیاتی معاشیات
زمرہ:ممالک کی فہرستیں بلحاظ خام ملکی پیداوار
خام
زمرہ:ویکی ڈیٹا سے مطابقت رکھنے والی مختصر تفصیل
زمرہ:ممالک کی فہرستیں بلحاظ اقتصادی اشارے
زمرہ:اقتصادی جغرافیہ
دی انہیریٹنس آف لاس

**دی انہیریٹنس آف لاس**  ہندوستان میں پیدا ہونے والی مشہور مصنفہ کرن ڈیسائی کا شہرہ آفاق ناول۔ 2006ء میں پہلی دفعہ شائع ہوا۔ مصنفہ کو اس ناول کی بدولت مین بکر پرائز سے نوازا گیا۔ اس کتاب کے بارے میں خود مصنفہ کا کہنا ہے کہ یہ کتاب میں نے اپنے والدین، ان کے والدین، اپنی کہانی اور دراصل اصل میں ٹوٹے ہوئے لوگوں کی کہانیاں اور آدھی زندگیوں اور ایک چوتھائی زندگیوں اور خوف اور کمیوں سے بھری زندگیوں کے بارے میں لکھتے ہوئے لکھی ہے۔

ناول کیمبرج سے تعلیم یافتہ ایک بھارتی قاضی کی کہانی ہے جو ہمالیہ میں ریٹائرمنٹ کی زندگی گزار رہا ہے۔ جج کی زندگی میں سکون کے ان کی یتیم پوتی کی آمد اور ان کے باورچی کی امریکی محکمۂ امیگریشن کو دھوکا دینے کی کوششوں سے برباد ہو نے کا خطرہ پیدا ہو جاتا ہے۔

## حوالہ جات

زمرہ:2006ء کے امریکی ناول
زمرہ:2006ء کے ناول
زمرہ:انگریزی زبان کے ناول
زمرہ:داستانی ادب میں بھارتی تارکین وطن
زمرہ:کرن ڈیسائی کے ناول
زمرہ:اٹلانٹک منتھلی پریس کی کتابیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:دارجلنگ
زمرہ:بھارت میں وقوع پذیر واقعات پر ناول
زمرہ:امریکی ناول
زمرہ:بھارتی تارکین وطن کے بارے میں فلمیں
مونیکا علی

**مونیکا علی** بنگلہ دیشی نژاد برطانوی مصنفہ ہے۔ بنگلہ دیش میں پیدا ہوئیں تین سال کی عمر میں اپنے والدین کے ساتھ برطانیہ منتقل ہوئیں۔ اپنی ابتدائی اور اعلیٰ تعلیم وہیں سے حاصل کی۔ اور اب بھی وہیں پر رہائش پزیر ہیں۔ ان کی وجہ شہرت ان کا شہرہ آفاق ناول برک لین ہے۔ ان کے اس ناول 2003ء میں بکر پرائز کے لیے نامزد کیا گیا۔

## حوالہ جات

زمرہ:1967ء کی پیدائشیں
زمرہ:اکیسویں صدی کے برطانوی مصنفین
زمرہ:اکیسویں صدی کے برطانوی ناول نگار
زمرہ:برطانوی خواتین ناول نگار
زمرہ:بقید حیات شخصیات
زمرہ:بنگلہ دیشی مصنفات
زمرہ:لندن کے مصنفین
زمرہ:ڈھاکہ کی شخصیات
زمرہ:بولٹن کی شخصیات
زمرہ:اکیسویں صدی کی برطانوی مصنفات
زمرہ:بنگلہ دیشی نثراد کی برطانوی شخصیات
زمرہ:فیلو رائل سوسائٹی ادب
زمرہ:مڈل سیکس یونیورسٹی کے فضلا
زمرہ:بنگلہ دیشی مصنفین
زمرہ:واڈھم کالج، اوکسفرڈ کے فضلا
زمرہ:برٹش بک ایوارڈ فاتحین
زمرہ:ڈھاکہ کے مصنفین
زمرہ:خواتین ناول نگار
زمرہ:برطانوی مصنفین
زمرہ:پاکستانی مصنفات
زمرہ:خواتین
زمرہ:اکیسویں صدی کی بنگلہ دیشی خواتین
زمرہ:اکیسویں صدی کی پاکستانی خواتین
زمرہ:برطانوی شخصیات
زمرہ:اکیسویں صدی کا ادب
زمرہ:انگریزی ادب
زمرہ:ناول
برک لین (ناول)

مونیکا علی کا مشہور ناول۔ جو 2003 کے بکر پرائز کے لیے بھی نامزد کیا گیا۔

## کہانی

’برک لین‘ نازنین نامی ایک کردار کی کہانی ہے جو شادی کے بعد بنگلہ دیش کے ایک گاؤں سے لندن کے مشرقی علاقہ بِرک لین میں رہنے آتی ہے۔ یہ وہ علاقہ ہے جس میں بنگلہ دیشی تارکین وطن کی بڑی تعداد آباد ہے اور جہاں غربت اور دیگر مسائل عام ہیں۔

نازنین خاموشی سے گھر کے کام اور خاوند کی خدمت میں لگی رہتی ہے اور آہستہ آہستہ اس کو اس اجنبی ماحول کی سمجھ میں آنے لگتی ہے۔

نازنین کے میاں کو تعلیم یافتہ ہونے کے باوجود اچھی نوکری نہیں ملتی۔ نازنین خود ایک کپڑے بنانے والی فیکٹری کے لیے سلائی کا کام گھر سے کرنے لگتی ہے اور اسی طرح اس کی کریم سے ملاقات ہوتی جو اس کے پاس سلائی کا کام لے کر آتا ہے۔

کریم کے ذریعے نازنین کو برطانیہ میں مسلمان نوجوانوں کے مسائل اور ان نوجوانوں کو اسلام کے نام پر آپنے آپ کو منظم کرنے کے جذبے کا معلوم ہوتا ہے۔

برطانوی معاشرے میں بنگلہ دیشی نژآد خاندانوں کے مسائل اور پریشانیوں کو اس کہانی میں خوبصورتی سے پیش کیا گیا ہے۔ لندن آنے والے ان تارکین وطن کی سب سے بڑی خواہش وطن واپسی کی ہے۔ لندن میں بیٹھ کر وہ وطن واپس جانے کے خواب دیکھتے رہتے ہیں۔

ایک مغربی اور غیر اسلامی معاشرے میں بچوں کی پرورش بھی ان تمام افراد کے لیے ایک بہت بڑا مسئلہ دکھایا گیا ہے۔ کتاب میں والدین بچوں کی غیر مہذب حرکتوں سے پریشان ہوتے اور بچے یا تو والدین سے تنگ ہوتے ہیں یا پھر اپنی شناخت کے لیے ’مسلمان تنظیمیں ‘ قائم کر لیتی ہیں۔

نازنین کی کہانی کے ساتھ اس کی بہن حسینہ کی کہانی بھی اس کے بنگلہ دیش سے بھیجے ہوئے خطوط کے ذریعے بیان کی گئی ہے۔ حسینہ دونوں بہنوں میں زیادہ خوبصورت تھی اور اس نے اپنی مرضی سے شادی کی تھی۔ ظالم میاں سے نجات حاصل کر کے وہ گھر سے بھاگ جاتی ہے اور ڈھاکہ میں اسے دیگر مشکلات اور مظالم کا سامنا کرنا پڑتا ہے۔ ’برک لین‘ برطانوی معاشرے میں تارکین وطن کی داستانوں کی ایک اور مثال ہے۔

زمرہ:انگریزی ناول
سنگھار کے سامان

**سامان سنگھار** سے مراد ایسی اشیاء اور یا پھر طریقے (جیسے کاسمیٹک جراحی (cosmetic surgery)) ہیں جن کو استعمال کرنے یا اختیار کرنے پر انسانی وضع یا شکل و صورت میں (فردی ذوق کے مطابق) کچھ بہتری آتی ہو یا کم از کم آنے کی توقع ہوا کرتی ہو۔ یعنی یوں کہ سکتے ہیں کہ انسان اپنی آرائش کی خاطر (یا بعض اوقات جسم کی کسی غیر معمولی ساخت کو درست کرنے کی خاطر) جو اشیاء یا طریقۂ کار استعمال کرتا ہے ان کو تزویقات (جمع تزویق) کہا جاتا ہے۔ انسان کی اس خواہش (کبھی منطقی اور طبی لحاظ سے درکار اور کبھی نفسانی خواہشات کے زیر اثر) کا دائرۂ کار خاصہ وسیع ہے اور اسی بنا پر چند شعبہ جات زندگی میں کاسمیٹکس کو ایک ذیلی شعبے کی حیثیت حاصل ہو چکی ہے۔

## تاریخ
کاسمیٹک کا لفظ یونانی لفظ کاسمیتکے سے نکلا ہے جس کا لفظی مطلب ملبوسات اور زیورات کی سمجھ ہے۔ اس پیشے سے منسلک لوگوں کو کاسمتیکوس کہا جاتا تھا۔ تاریخ میں زیورات اور کاسمیٹکس کا سب سے پرانا ثبوت مصری آثارِ قدیمہ سے ملتا ہے۔ اس کے علاوہ یونانی آثارِ قدیمہ سے بھی اس کے ثبوت ملتے ہیں۔ پرانی کاسمیٹکس کی اشیاء میں مندرجہ ذیل چیزوں کے شواہد آثارِ قدیمہ سے ملے ہیں
* بام کے طور پر ارنڈی کے تیل کا استعمال
* شہد کی مکھی کے موم، زیتون کے تیل اور عرق گلاب سے بنی ہوئی جلد کی کریمیں
* انیسوں صدی میں ویزلین
* 1911 میں نیویا

## جدید دور
دور جدید میں مزید انواع و اقسام کی کاسمیٹک کی اشیائ دستیاب ہیں مثلا ۔
* لیپوسکشن
* کول سکلپٹنگ
* بوٹوکس
* پلاسٹک سرجری
* کیمیائ پیل
* وغیرہ

## حوالہ جات


زمرہ:ویکی ڈیٹا سے مختلف مختصر وضاحت
زمرہ:میک اپ
کرن دیسائی

مشہور ہندوستانی مصنفہ۔ چندی گڑھ میں پیدا ہوئیں۔ پونا اور ممبئی میں ابتدائی تعلیم حاصل کی اور اس کے لندن اور پھر امریکہ منتقل ہوئیں۔ ان کا پہلا ناول 1998ء میں منظر عام پر آیا جس نے کافی مقبولیت حاصل کی۔

2006ء ان کے دوسرے ناول دی انہیریٹنس آف لاس (The Inheritance of Loss) کو بکر انعام ملا۔ وہ یہ اعزاز حاصل کرنے والی سب سے کم عمر خاتون ہیں۔ وہ ہندوستان سے تعلق رکھنے والی دوسری خاتون مصنفہ ہیں جو کو بکر انعام سے نوازا گیا ہے۔

## مزید دیکھیے
بھارتی مصنفات کی فہرست

## حوالہ جات

زمرہ:1971ء کی پیدائشیں
زمرہ:اکیسویں صدی کی بھارتی مصنفات
زمرہ:اکیسویں صدی کی مصنفات
زمرہ:اکیسویں صدی کے امریکی ناول نگار
زمرہ:اکیسویں صدی کے بھارتی مصنفین
زمرہ:اکیسویں صدی کے بھارتی ناول نگار
زمرہ:امریکی خواتین ناول نگار
زمرہ:امریکی ہندو
زمرہ:بقید حیات شخصیات
زمرہ:بیسویں صدی کی بھارتی مصنفات
زمرہ:بیسویں صدی کی مصنفات
زمرہ:بیسویں صدی کے امریکی ناول نگار
زمرہ:بیسویں صدی کے بھارتی مصنفین
زمرہ:بیسویں صدی کے ہندوستانی ناول نگار
زمرہ:بھارت کے انگریزی مصنفین
زمرہ:بھارتی خواتین ناول نگار
زمرہ:بھارتی ناول نگار
زمرہ:جرمن نژاد بھارتی شخصیات
زمرہ:چندی گڑھ کی شخصیات
زمرہ:چندی گڑھ کی مصنفات
زمرہ:دہلی کی مصنفات
زمرہ:دہلی کے مصنفین
زمرہ:دہلی کے ناول نگار
زمرہ:ریاستہائے متحدہ کو بھارتی تارکین وطن
زمرہ:کامنز زمرہ جس کا ربط ویکی ڈیٹا پر ہے
کرن ڈیسائی
زمرہ:کیتھڈرل اینڈ جان کینون اسکول کے فضلا
زمرہ:بیسویں صدی کی امریکی خواتین
زمرہ:اکیسویں صدی کی امریکی خواتین
زمرہ:بیسویں صدی کی امریکی مصنفات
زمرہ:اکیسویں صدی کی امریکی مصنفات
زمرہ:ویکی ڈیٹا سے مطابقت رکھنے والی مختصر تفصیل
زمرہ:کولمبیا یونیورسٹی اسکول آف آرٹس کے فضلا
زمرہ:دہلی کی شخصیات
زمرہ:نیشنل بک کریٹکس سرکل ایوارڈ یافتہ
مساوی قوتِ خرید خام ملکی پیداوار

**مساویِ قوتِ خرید خام ملکی پیداوار** (Purchasing Power Parity GDP) خام ملکی پیداوار کی ایک بہتر شکل ہے۔ خام ملکی پیداوار میں مسئلہ یہ ہے کہ ممالک کی زر مبادلہ کی شرح تبادلہ مختلف ہے اور بدلتی رہتی ہے۔ یہ تبدیلی مختلف ممالک کے لیے یکساں نہیں ہوتی اور یہی نہیں بلکہ یہ شرح تبادلہ عوام کی قوت خرید پر مبنی نہیں ہوتی۔

ان مسائل کا حل یہ ہے کہ فی کس آمدنی کو ڈالر میں عام شرح تبادلہ پر تبدیل نہ کیا جائے بلکہ مساویِ قوتِ خرید شرح تبادلہ (PPP:Purchasing Power Parity) کو استعمال کیا جائے۔ مثال کے طور پر اگر پاکستانی روپیہ کی شرح تبادلہ ڈالر کے ساتھ 60 روپے فی ڈالر ہے مگر پاکستان میں 40 روپے میں اتنی اشیاء خریدی جا سکتی ہیں جتنی ایک امریکی ڈالر میں، تو شرح تبادلہ 40 روپے کے حساب سے آمدنی کو ڈالر میں تبدیل کیا جائے گا نہ کہ اصل شرحِ تبادلہ میں۔ اس سے عوام کی درست قوتِ خرید کا اندازہ ہو سکے گا۔ اس طریقہ سے حاصل کردہ خام ملکی پیداوار کو مساویِ قوتِ خرید خام ملکی پیداوار (Purchasing Power Parity GDP) کہا جاتا ہے۔

## مزید دیکھیے
* خام ملکی پیداوار
* فی کس آمدنی
* مساوی قوتِ خرید (Purchasing Power Parity)*

زمرہ:اقتصادی ترقی
زمرہ:اقتصادی نمو
زمرہ:بین الاقوامی معاشیات
زمرہ:کلیاتی معاشیات
وثق باب:معاشیات

* امریکہ نے دنیا کے تمام ممالک سے زیادہ بیرونی قرضے لے رکھے ہیں اور دوسرے نمبر پر برطانیہ ہے۔ (مزید)
* دنیا کی تقریباً آدھی آبادی صرف پانچ ممالک چین، بھارت، پاکستان، بنگلہ دیش اور انڈونیشیا میں رہتی ہے۔ (مزید)
* پاکستان اور چین کے درمیان شاہراہ قراقرم دنیا کی بلند ترین بین الاقوامی شاہراہ ہے۔ (مزید)
* تربیلا بند (ڈیم) دنیا میں مٹی کی بھرائی کا سب سے بڑا بند ہے۔ (مزید)
* لکسمبرگ کی فی کس آمدنی دنیا میں سب سے زیادہ ہے جو 80,471 امریکی ڈالر سالانہ ہے۔ (مزید)

زمرہ:وثائق ویکیپیڈیا
Broken/فہرست ابواب

اردو وکی پیڈیا پر ابواب کی تشکیل کا کام شروع ہو چکا ہے۔ ابواب کی یہ فہرست ابھی نامکمل ہے اور ترتیب میں نہیں ہے۔ ابھی صرف سب کی آسانی کے لیے ان ابواب کے نام لکھے ہیں جن پر کام شروع ہو چکا ہے۔ 

* اسلام
* مذاہب
* قرآن
* معاشرہ
* معاشیات و تجارت
* تاریخ 
* ریاضیات
* طرزیات
* روبالیات
* قزمہ طرزیات 
* علم الادویہ و دوائیات
* ہندسیات
* علم
* کھیل
* باب:پاکستان

زمرہ:ابواب
مساوی قوت خرید

**مساوی قوتِ خرید** (purchasing power parity) ایک نظریہ ہے جو گستاف کیسل نے 1920ء میں پیش کیا تھا۔ اس میں ممالک کے زر مبادلہ کی لمبے عرصے کی شرح تبادلہ کو استعمال کر کے کسی زر مبادلہ کی حقیقی شرح تبادلہ کو اخذ کیا جاتا ہے۔ اس میں یہ تصور کیا جاتا ہے کہ ایک درست کام کرنے والی منڈی میں چیزوں کی قیمتیں ایک جیسی ہو جائیں گی۔ چنانچہ حقیقی شرح تبادلہ اخذ کرنے کے لیے یہ دیکھنا چاہیے کہ دو ممالک میں ایک جیسی اشیاء ان ممالک کے کتنے روپیہ میں خریدی جا سکتی ہیں۔ مثلاً امریکا میں ایک ڈالر میں جتنی اشیاء خریدی جا سکتی ہیں وہ کتنے پاکستانی روپے میں خریدی جا سکتی ہیں۔
مساوی قوتِ خرید شرح تبادلہ کے بارے میں آسان الفاظ میں یہ سمجھ لیں کہ مثال کے طور پر اگر پاکستانی روپیہc کی شرح تبادلہ ڈالر کے ساتھ 60 روپے فی ڈالر ہے مگر پاکستان میں 40 روپے میں اتنی اشیاء خریدی جا سکتی ہیں جتنی ایک امریکی ڈالر میں، تو شرح تبادلہ 40 روپے کے حساب سے آمدنی کو ڈالر میں تبدیل کیا جائے گا نہ کہ اصل شرحِ تبادلہ میں۔ اس سے عوام کی درست قوتِ خرید کا اندازہ ہو سکے گا۔ اسے مساوی قوتِ خرید شرح تبادلہ کہا جائے گا۔

## مزید دیکھیے
* مساوی قوتِ خرید خام ملکی پیداوار
* فی کس آمدنی

زمرہ:ارقام مشعر
زمرہ:اقتصادی اشارے
زمرہ:اقتصادی ترقی
زمرہ:اقتصادی نمو
زمرہ:بین الاقوامی معاشیات
زمرہ:خام ملکی پیداوار
زمرہ:کرنسی
زمرہ:کلیاتی معاشیات
زمرہ:تجارت
علی سلیم

پاکستانی اداکار۔ مشہور ٹی وی پروگرام بیگم نوازش علی شو کے میزبان۔ 1980 کو پیدا ہوئے۔ بچپن ہی میں خاتون بننے کی خواہش ان کے اندر جاگی۔ اور گڑیوں کے ساتھ کھیلنے کے ساتھ ساتھ کامیاب خواتین جیسا بننے کی آرزو کی۔ ان کی زندگی کا سب سے تلخ لمحہ 1995ء میں ان کے والدین کی علیحدگی تھی۔

## ٹی وی میں آمد

انہی مایوسی بھرے دنوں میں ان کی ملاقات ٹی وی اداکارہ مرحومہ یاسمین اسماعیل سے ہوئی۔ یاسمین نے انھیں امید کی کرن دکھائی اور آج ان کی شہرت میں یاسمین کا بڑا کردار ہے مئی انیس سو اٹھانوے میں آرٹ یا آٹا نامی ایک سٹیج شو میں بے نظیر بھٹو کی نقل اتاری۔ اپنی اداکاری کی وجہ سے انھیں بہت داد ملی اور شو بہت مقبول ہوا۔ اس کے بعد جیو ٹی کے پروگرام ہم سب امید سے ہیں میں بھی انھوں نے بے نظیر بھٹو کی خوبصورت پیروڈی کی یہ پروگرام ان کی مزید مقبولیت کا سبب بنا۔

## بیگم نوازش علی

1930 میں لاہور میں دوستوں کی ایک محفل میں بیٹھے ہوئے بیگم نوازش علی شو کا آئیڈیا ان کے ذہن میں آیا۔ ایک ایسا ٹاک شو جس میں علی کو ایک طلاق یافتہ وسط عمر کی ایسی خاتون کے طور پر میزبانی کرنی تھی جو ہر کسی کو جانتی ہیں۔
شروع میں انھوں نے ’جیو‘ ٹی وی سے شو کے بارے میں بات کی۔ وہاں سے انکار کے بعد جب وہ ’آج‘ ٹی وی کے پاس اپنا آئیڈیا لے کر پہنچے تو وہاں ان کے آئیڈیا کو ہاتھوں ہاتھ لیا گیا۔ پہلی قسط سے ہی اس شو کو بہت پسند کیا گیا۔ اب تک اس شو میں سیاست دانوں سے لے کر فلمی اداکاروں اور کھلاڑیوں تک ہر طرح کے لوگ آ چکے ہیں۔
2007 میں مختلف وجوہات کی بنا پر سلیم نے بیگم نوازش علی شو کو بند کرنے کا اعلان کیا۔ ان وجوہات میں اس شو میں ایک فرضی کرنل کا کاردار شامل ہے۔ علی سلیم کے مطابق افواجِ پاکستان کی عوامی رابطہ کے ادارے نے سخت دباؤ ڈالا جو اس پروگرام کے بند کرنے کی ایک اہم وجہ ہے۔۔ مگر اس بات کی تصدیق افواج پاکستان کے عوامی رابطہ کے ادارے نے نہیں کی۔

## بیرونی روابط
* 
* 

زمرہ:1979ء کی پیدائشیں
زمرہ:اسلام آباد کی شخصیات
زمرہ:ایل جی بی ٹی کیو مسلمان
زمرہ:بقید حیات شخصیات
زمرہ:بگ باس کے شرکا
زمرہ:پاکستان کی ایل جی بی ٹی شخصیات
زمرہ:پاکستانی ٹیلی ویژن میزبان
زمرہ:پاکستانی مرد اداکار
زمرہ:پاکستانی مرد ٹیلی ویژن اداکار
زمرہ:پاکستانی مزاح کار
زمرہ:پاکستانی منظر نویس
زمرہ:کراچی کی شخصیات
زمرہ:پاکستانی سوشلائٹ
زمرہ:اکیسویں صدی کی ایل جی بی ٹی کیو شخصیات
زمرہ:مسلم مرد مزاحیہ فنکار
زمرہ:ہندی ٹی وی کے مرد اداکار
زمرہ:بھارت میں پاکستانی مرد تارکین وطن اداکار
زمرہ:اسلام آباد کے مصنفین
زمرہ:اسلام آباد کے مرد اداکار
زمرہ:دو جنسی مسلم
زمرہ:دو جنسی مزاح کار
زمرہ:مرد مزاح کار
حساب کا بنیادی مسئلہ اثباتی

### حساب کا بنیادی مسئلہ اثباتی
فرض کرو n>1۔ اب *n* کو مفرد اعداد پر مشتمل جزوِ ضربی کے طور پر لکھا جا سکتا ہے۔ اور یہ جُزوِ ضربی منفرد ہوں گے، صرف ترتیب مختلف ہو سکتی ہے۔ مثال:


\ 299376 = 2^4 \times 3^5 \times 7 \times 11


جہاں 2, 3, 7, 11, مفرد اعداد ہیں۔ ان مفرد اعداد کے علاوہ کوئی دوسرا مفرد اعداد کا مجموعہ نہیں، جو 299376 کے جزوِ ضربی بن سکیں، صرف ترتیب مختلف ہو سکتی ہے، مثلاً


\ 299376 = 7 \times 3 \times 2 \times 2 \times 3 \times 3 \times 2 \times 3 \times 11 \times 3 \times 2 



زمرہ:تقسیم (ریاضی)
زمرہ:حساب
اطہرشاہ خان جیدی

**اطہر شاہ خان جیدی** (ولادت: یکم جنوری، 1943ء بمقام رام پور ، برطانوی ہندوستان – وفات: 10 مئی2020ء) پاکستانی ڈراما نویس، مزاحیہ و سنجیدہ شاعر اور اداکار تھے۔ اپنے تخلیق کردہ مزاحیہ کردار "جیدی"  کی وجہ سے پہچانے جاتے تھے۔ اصلی نام اطہر شاہ خان تھا۔ مزاحیہ شاعری میں بھی "جیدی" تخلص کرتے۔ پاکستان ٹیلی وژن کے پیش کردہ مزاحیہ مشاعروں کے سلسلہ "کشت زعفران" سے مزاحیہ شاعری میں مقبولیت حاصل کی۔

## ولادت
اطہر شاہ خان یکم جنوری 1943ء میں برطانوی ہندوستان کی ریاست رام پور میں پیدا ہوئے۔
خاندانی لحاظ سے اخون خیل پٹھان  ہیں۔
## تعلیم
چوتھی جماعت میں تھے کہ والدہ کا انتقال ہو گیا۔ والد محکمہ ریلوے میں ملازم تھے۔ کچھ عرصہ بعد ان کا بھی انتقال ہو گیا۔ والدین کے بعد ان کے بڑے بھائی سلیم شاہ خان نے خاندان کی کفالت کی ذمہ داریاں نبھائیں۔ بچپن سے انھیں کتابیں پڑھنے کا شوق تھا۔ تیسری جماعت میں والدہ نے انھیں علامہ اقبال کی کتاب بانگ درا انعام میں دی۔ لاہور سے ابتدائی تعلیم حاصل کرنے کے بعد پشاور سے سیکنڈری تک تعلیم حاصل کی اور پھر کراچی میں اردو سائنس کالج سے گریجویشن کیا۔ بعد ازاں انھوں نے پنجاب یونیورسٹی سے صحافت کے شعبے میں ایم اے کی سند حاصل کی۔ اس کے علاوہ سینٹرل ہومیوپیتھک میڈیکل کالج سے ہومیوپیتھی ڈاکٹر کی سند بھی حاصل کی۔

## تخلیقی کام
اطہر شاہ خان نے ٹیلی وژن اور سٹیج پر بطور ڈراما نگار اپنے تخلیقی کام کا آغاز کیا۔ ان کے تحریر کردہ مزاحیہ ڈراموں نے بے پناہ مقبولیت حاصل کی۔ ایک ٹی وی انٹرویو میں اطہر نے بتایا کہ وہ ایک دفعہ اپنے ہی ایک ڈرامے کے ایک اداکار کے ساتھ موٹر سائیکل پر سفر کر رہے تھے کہ سواری میں کوئی نقص پیدا ہو گیا، جب اسے ٹھیک کرنے کے لیے رکے تو لوگوں نے اداکار کو پہچان لیا لیکن مصنف (یعنی اطہر شاہ خان) کو مکمل طور پر نظر انداز کر دیا۔ بقول اطہر شاہ خان کے اس واقعہ نے انھیں اداکاری پر مائل کیا جس کے نتیجہ میں جیدی کا کردار تخلیق ہوا۔ جیدی کے کردار پر مرکوز پاکستان ٹیلی وژن کا آخری ڈراما "ہائے جیدی" 1997ء میں پیش کیا گیا۔

## نمونۂ کلام
ویسے تو زندگی میں کچھ بھی نہ اس نے پایا
جب دفن ہو گیا تو شاعر کے بھاگ جاگے
وہ سادگی میں ان کو دو سامعین سمجھا
بس آٹھویں غزل پر منکر نکیر بھاگے

یارب دل جیدی میں ایک زندہ تمنا ہے
تو خواب کے پیاسے کو تعبیر کا دریا دے
اس بار مکاں بدلوں تو ایسی پڑوسن ہو
"جو قلب کو گرما دے اور روح کو تڑپا دے "

## اعزازات
حکومت پاکستان کی جانب 2001ء سے تمغہء حسنِ کارکردگی کے اعزاز سے نوزا، جبکہ پاکستان ٹیلی ویژن نے اپنی سلور جوبلی کے موقع پر اطہر شاہ خان جیدی کو گولڈ میڈل عطا کیا۔

## وفات
کراچی میں 10 مئی 2020ء بروز اتوار کو 77 سال کی عمر میں وفات پا گئے، ان کو شوگر اور گردوں کا عارضہ لاحق تھا، انھوں نے سوگواران میں اہلیہ اور 4 بیٹے چھوڑے ہیں۔

## حوالہ جات

زمرہ:اردو سنیما میں مرد اداکار
زمرہ:پاکستانی اداکار
زمرہ:پاکستانی ٹیلی ویژن شخصیات
زمرہ:پاکستانی ڈراما نگار اور ڈراما نویس
زمرہ:پاکستانی ریڈیو شخصیات
زمرہ:پاکستانی مرد اسٹیج اداکار
زمرہ:پاکستانی مرد ٹیلی ویژن اداکار
زمرہ:پاکستانی مرد فلمی اداکار
زمرہ:پاکستانی مزاح کار
زمرہ:پاکستانی مزاحیہ شاعر
زمرہ:پی ٹی وی اعزاز یافتہ
زمرہ:تمغائے حسن کارکردگی وصول کنندگان
زمرہ:ڈراما نگار
زمرہ:رام پور، اتر پردیش کی شخصیات
زمرہ:فضلا جامعہ پنجاب
زمرہ:کراچی کی شخصیات
زمرہ:کراچی کے مرد اداکار
زمرہ:کراچی کے مصنفین
زمرہ:مزاحیہ شاعر
زمرہ:مسلم مرد مزاحیہ فنکار
زمرہ:مہاجر شخصیات
زمرہ:وفاقی اردو یونیورسٹی کے فضلا
زمرہ:ویکی ڈیٹا سے مطابقت رکھنے والی مختصر تفصیل
زمرہ:1943ء کی پیدائشیں

زمرہ:2020ء کی وفیات
زمرہ:مسلم مزاحیہ فنکار
زمرہ:پاکستانی مرد مزاح کار
زمرہ:مرد مزاح کار
روہنٹن مستری

ہندوستانی نژاد کینڈین ناول نگار۔ جو نہ صرف کینیڈا کے ادبی حلقوں میں نامی گرامی ادیب کے طور پر جانے جاتے ہیں بلکہ بین الاقوامی ادب میں بھی ایک خاص مقام رکھتے ہیں۔

بمبئی کے ایک پارسی گھرانے میں پیدا ہوئے اور انیس سو پچھتر میں کینیڈا چلے آئے- ان کے دو ناول بوکر پرائز کے حتمی مقابلے میں شامل ہوئے۔ ان کا تیسرا ناول فیملی میٹرز بھی بوکر ایوارڈ کی کمیٹی کی توجہ حاصل کرنے میں کامیاب رہا۔ روہنٹن مستری کے ناولوں اور کہانیوں کے موضوعات و کردار ہندوستان اور بالخصوص بمبئی سے متعلق ہوتے ہیں۔

مستری کینیڈا کا سب سے بڑا اعزاز ’گورنر جنرل ادبی ایوارڈ‘ اپنے ناول ’سچ اے لانگ جرنی‘ پر حاصل کر چکے ہیں۔

## حوالہ جات

زمرہ:اکیسویں صدی کے بھارتی ناول نگار
زمرہ:اکیسویں صدی کے کینیڈین ناول نگار
زمرہ:بقید حیات شخصیات
زمرہ:بیسویں صدی کے کینیڈین ناول نگار
زمرہ:بیسویں صدی کے ہندوستانی ناول نگار
زمرہ:بھارت کے انگریزی مصنفین
زمرہ:بھارتی مرد ناول نگار
زمرہ:پارسی شخصیات
زمرہ:پارسی مصنفین
زمرہ:کینیڈا کو بھارتی تارکین وطن
زمرہ:کینیڈین مرد ناول نگار
زمرہ:گجرات (بھارت) کے مصنفین
زمرہ:گجراتی شخصیات
زمرہ:ممبئی کی پارسی شخصیات
زمرہ:ممبئی کے مصنفین
زمرہ:مہاراشٹر کے ناول نگار
زمرہ:بیسویں صدی کی کینیڈین مرد مصنفین
زمرہ:ویکی ڈیٹا سے مطابقت رکھنے والی مختصر تفصیل
زمرہ:یونیورسٹی آف ٹورنٹو کے فضلا
زمرہ:بھارتی شخصیات
زمرہ:کینیڈا کی شخصیات
زمرہ:کینیڈین ادب
زمرہ:افسانے
زمرہ:انگریزی ادب
زمرہ:ناول
وسطی امریکا

تصغیر|300px|وسطی امریکا و کیریبین کا جغرافیائی نقشہ (اردو میں)

**وسطی امریکا** (central america) بر اعظم امریکا کا وسطی جغرافیائی علاقہ ہے جسے ہسپانوی زبان میں **سینٹرو امریکا** یا **امریکا سینٹرل** کہا جاتا ہے۔ اسے اس طرح بھی بیان کیا جا سکتا ہے کہ براعظم شمالی امریکا کا جنوبی علاقہ جو جنوب مشرق میں براعظم جنوبی امریکا سے منسلک ہے۔

یہ علاقہ تقریباً 592،000 مربع کلو میٹر پر پھیلا ہوا ہے۔ جبکہ آبادی 40،000،000 ہے۔

بحر الکاہل اس کے جنوب مغرب، بحیرہ کیریبین اس کے شمال مشرق اور خلیج میکسیکو اس کے شمال میں واقع ہے۔

یہ علاقہ آتش فشانی پٹی پر واقع ہے اس لیے آتش فشاں پھٹنے اور زلزلوں کے واقعات یہاں اکثر رونما ہوتے ہیں۔ نکاراگوا کا دار الحکومت ماناگوا 1931ء اور 1972ء میں زلزلوں سے تباہ ہوا جبکہ 2001ء میں دو زلزلوں نے ایل سیلواڈور کو زبردست نقصان پہنچایا۔

وسطی امریکا مندرجہ ذیل ممالک میں منقسم ہے:

وسطی امریکا کی کئی جدید تعریفوں میں بیلیز اور پاناما کو اس میں شامل کیا گیا ہے جو 19 ویں صدی میں اسپین سے آزادی حاصل کرنے کے بعد تخلیق پانے والی وفاقی جمہوریہ وسطی امریکہ میں شامل نہیں تھے۔

خاکنائے پاناما پر واقع پاناما ایک بین البراعظمی ملک ہے، جہاں بحر اوقیانوس اور بحر الکاہل کو ملانے والی نہر پاناما ملک کو دو حصوں میں منقسم کرنے کے ساتھ ساتھ براعظم شمالی و جنوبی امریکا کو الگ بھی کرتی ہے۔

## حوالہ جات


زمرہ:ویکی ڈیٹا سے مختلف مختصر وضاحت

زمرہ:وسطی امریکا